Rostock stima del 2018 Rostock ła xe na sità de çirca 200.000 abitanti de ła costa nord-orientałe de ła Xermania, faxente parte del Land Meclemburgo-Pomerania Anteriore e afacià so el Mar Bàltego. Antica sità anseàtica, tra el 1949 e el 1990 ła ga fato parte de ła DDR. Rostock se cata inte ła parte çentrałe de ła costa del Meclemburgo-Pomerania Anteriore, tra łe sità de Wismar e Stralsund , a çirca 230 km a nord de Berlin. Rostock la xe stà mensionà par la prima volta inte el 1161 dal stòrego danexe Saxo Grammaticus. Inte el 1293, la xe entrà a far parte, asieme a łe sità de Lubeca, Wismar e Greifswald de ła Łiga anseàtica. Inte el 1364 la sità la ga acuixio el viłajo de Warnemünde, garantèndose coxì l'aceso direto al Mar Bàltego. El 1° de majo 1945 xe entrà inte ła sità łe trupe de l'Armata Rosa. El Neuer Markt co el Muniçipio de Rostock Kröpeliner Straße Inte el 2018, ła popołasion de Rostock gera stimà in 208.886 abitanti, de cui 195.975 gera dòne e 102.971 gera òmeni. La sità la ga conosudo un incremento demogràfego rispeto al 2011, cuando ła popołasion çensia la gera pari a 200.265 abitanti, e al 2001, cuando ła popołasion çensia la gera pari a 198.964 abitanti. Ła scuadra de bałon çitadina xe el Hansa Rostock, club fondà inte el 1965.